דמוקרטיית האצילים

דמוקרטיית האצילים (לטינית: Aurea Libertas; פולנית: Złota Wolność (חירויות הזהב); ליטאית: Auksinė laisvė) הייתה מערכת פוליטית מיוחדת של ממלכת פולין, ולאחר איחוד לובלין הפכה למערכת הפוליטית של האיחוד הפולני-ליטאי. תחת מערכת זו, כל האצילים (szlachta), ללא קשר למעמדם הכלכלי, מוצאם או דרגתם, נחשבו לבני מעמד שווה ונהנו מזכויות ופריבילגיות משפטיות נרחבות. בני מעמד האצולה שלטו ברשות המחוקקת (הסיים - הפרלמנט של פולין) ובמלך הנבחר של האיחוד.

הביסוס החוקי למעמד זה היה החוקה ניהיל נובי משנת 1505 וחוקת המלך הנריק השלישי מ-1573.

בזכות חוקות אלו הייתה לכל אציל זכות ליברום וטו, שגרמה בפועל לשיתוק המערכת הפוליטית הפולנית ובעקיפין לחלוקות פולין.

קטגוריה:פולין: פוליטיקה
קטגוריה:פולין: היסטוריה
קטגוריה:דמוקרטיה